# ***2η Συνάντηση Εργασίας***

# ***των Προέδρων Ε.Η.Δ.Ε. των Α.Ε.Ι.***

# **ΕΚΘΕΣΗ ΠΕΠΡΑΓΜΕΝΩΝ**

Η 2η συνάντηση των Προέδρων των Ε.Η.Δ.Ε. των Α.Ε.Ι. ξεκίνησε με δύο εισηγήσεις που εστίασαν στην Τεχνητή Νοημοσύνη, παρουσιάζοντας καλές πρακτικές για την έρευνα και τα ερευνητικά πρωτόκολλα. Επιπλέον, παρουσιάστηκαν ευρήματα από το ευρωπαϊκό πρόγραμμα CHANGER, το οποίο επικεντρώνεται σε θέματα ηθικής και δεοντολογίας της έρευνας.

Οι εργασίες συνεχίστηκαν με τις παρουσιάσεις των Προέδρων/Αναπληρωτών Προέδρων των Ε.Η.Δ.Ε. των Α.Ε.Ι., βασισμένες στην ανάλυση SWOT, με σκοπό την ανάδειξη καλών πρακτικών.

Στη συζήτηση, που ακολούθησε, οι συμμετέχοντες/ συμμετέχουσες κατέληξαν στις εξής προτάσεις:

* να συνεχιστούν οι συναντήσεις των Προέδρων των ΕΗΔΕ των ΑΕΙ σε επόμενες Συνόδους Πρυτάνεων, με συχνότητα κάθε εαρινό εξάμηνο,
* να συμμετέχουν εκπρόσωποι των Ε.Η.Δ.Ε. στο συνέδριο Βιοηθικής, που θα διοργανώσει το 2026 το ΔΠΘ,
* να δημιουργηθεί μητρώο εμπειρογνωμόνων καλύπτοντας ειδικότητες όπως νομική, ψυχολογία, ιατρική, βιολογία, γεωπονία, μηχανική και κοινωνιολογία κ.λπ., με έμφαση στην κοινωνική και γεωγραφική ισορροπία των αξιολογητών/ αξιολογητριών,
* να συμπεριληφθούν στις Ε.Η.Δ.Ε. μέλη που θα διαθέτουν επιστημονικό υπόβαθρο στην Τεχνητή Νοημοσύνη,
* να εκπαιδευτούν υπάλληλοι των ΕΛΚΕ των Α.Ε.Ι. που διαχειρίζονται έργα για την κατανόηση της σημαντικότητας των ρόλων των Ε.Η.Δ.Ε.,
* να σχεδιαστούν και να δημιουργηθούν κοινά έντυπα και
* να σχεδιαστούν και να δημιουργηθούν ηλεκτρονικές πλατφόρμες για την κατάθεση και διεκπεραίωση των αιτήσεων.

Οι προκλήσεις που αναδείχθηκαν αφορούν την ανεπαρκή γνώση σε θέματα ηθικής και δεοντολογίας της έρευνας στον ακαδημαϊκό χώρο, την ανάγκη για βελτιωμένες δομές αξιολόγησης σε τοπικό και εθνικό επίπεδο, καθώς και τις νέες τεχνολογίες, π.χ. ΤΝ, που δημιουργούν σύνθετα ηθικά ζητήματα. Τονίστηκε επίσης η σημασία του διαλόγου μεταξύ ερευνητών/ ερευνητριών και των ΕΗΔΕ, καθώς και η ισορροπία μεταξύ προώθησης της καινοτομίας και διατήρησης υψηλών προτύπων δεοντολογίας